Cutandako gudua

Cutandako gudua 1120an Calamochatik gertu dagoen Cutanda herrian Alfontso Bataiatzaileak eta Ibrahim ibn Yusufek zuzenduriko almoravideen armadak egindako gudua izan zen.

Alfontso I.ak gudu honetan Akitania eta Baskoniako dukea zen Gilen Poitiersekoaren laguntza izan zuen. Honek seiehun zaldun bidali zituen. Armada musulmana menderatu ondoren, almoravideek Calatayud eta Darocako gotorlekuak galdu zituzten.

Zaragozako taifa 1118an erori eta gero, Alfontso Bataiatzaileak taifako lurralde eta hiri nagusiak lortu zituen. 1119an Soria hustua berreraiki eta eskualdea birpopulatu ondoren, 1120an Calatayud setiatu zuen.

Orduan Alfontsok almoravideek hiria berreskuratzeko asmotan Zaragozara zihoazela jakin zuen. Horretarako 1119ko neguan Molina de Aragón, Lleida, Murtzia, Granada, Valentzia eta Sevillan eratutako armada prestatu zuten, Ibrahim ibn Yusuf buruzagia zuena.

María Jesús Vigueraren ustetan musulmanak Jiloca ibaiaren haranetik Calamocharaino María Jesús Viguera (1988). Aragón musulmán. Zaragoza: Mira, 238. orr.  edo Antonio Ubietoren ustetan Perales del Alfambra eta PortalrubiotikUbieto Arteta, Antonio (1981). «El tardío socorro almorávide: Batalla de Cutanda (1120)». Historia de Aragón. La formación territorial. Zaragoza: Anubar. 1. bol, 162. orr.  ailegatu ziren Cutandaraino. Bertan armada biek borrokatu zuten.

Nafar erregeak lortutako garaipena erabatekoa izan zen. Musulmanek berek ere aitortu zuten galera eta estrategikoki ezin izan zuten berriro Zaragoza berreskuratu. Herri oroitzapenean guduaren inportantzia ere geratu zen, gaztelaniaz ezbeharrak txikiagotzeko «peor fue la de Cutanda» (Cutandakoa okerragoa izan zen) esaten dute eta.

 Erreferentziak 

 Kanpo estekak 

Kategoria:Errekonkistako guduak
Kategoria:Aragoiko historia
Kategoria:1120ko gatazkak
Kategoria:Aragoiko Erresumak parte hartutako guduak
Kategoria:Almorabideek parte hartutako guduak